EkBass/fiwiki-20250220-pages-articles huggingface dataset:
François Athanase de Charette de la Contrie

François Athanase de Charette de La Contrie (21. huhtikuuta 1763 Couffé – 29. maaliskuuta 1796 Nantes)François-Athanase Charette de La Contrie Encyclopædia Britannica Online Academic Edition. Viitattu 28.12.2018. oli ranskalainen sotilas, joka toimi yhtenä vastavallankumouksellisen ja rojalistisen Vendéen kapinan komentajista. Charette oli alkujaan aatelinen maanomistaja Nantesin seudulta.Charette de la Contrie (François Athanase de), Dictionnaire de l'Histoire de France, s. 205, Encyclopédie Larousse. Viitattu 28.12.2018. Hän palveli vuosina 1779–1790 upseerina Ranskan laivastossaNordisk familjebok (1906), s. 78 Runeberg.org. Viitattu 28.12.2018. ja sai 1788 luutnantin arvonFrançois Athanase de Charette de la Contrie Encyclopédie Larousse. Viitattu 29.12.2018.. Hän lähti vallankumouksen vuoksi maanpakoon Koblenziin, mutta joutui palaamaan pelivelkojen vuoksi Ranskaan ja sai nimityksen Bretagnen alueen kansalliskaartin komentajaksi. Charette liittyi Vendéen maaseudulla maaliskuussa 1793 puhjenneeseen tasavallan hallitusta vastustaneeseen kapinaan, ja ryhtyi Poitoun seudun kapinallisten komentajaksi. Hän kärsi aluksi sotilaallisia vastoinkäymisiä, mutta sai vähitellen jalansijan ala-Vendéessä ja pääsi yhdistämään voimansa Jacques Cathelineaun ja Maurice d’Elbéen komentaman katolisen ja kuninkaallisen armeijan kanssa. Charette osallistui Nantesin piiritykseen kesä–heinäkuussa 1793 ja Torfoun taisteluun 19. syyskuuta, mutta riitautui sen jälkeen muiden kapinajohtajien kanssa eikä osallistunut Cholet’n taisteluun lokakuussa. Sen sijaan hän irtautui kapinallisten pääarmeijasta ja veti joukkonsa Poitevinin suoalueelle. Charette kävi pitkään menestyksekästä sissisotaa ja saavutti maineen pitämällä omaa ”hovia”. Hänen joukkonsa hallitsivat myös Noirmoutier’n saarta muutamia kuukausia. Hän yhdisti joksikin aikaa voimansa Jean-Nicolas Stofflet’n komentaman pääarmeijan kanssa, mutta yhteistyö ei sujunut. Charette solmi helmikuussa 1795 Ranskan hallituksen kanssa antautumissopimuksen, joka takasi hänelle armahduksen ja Vendéen kapinallisille varsin edulliset ehdot. Emigranttirojalistien tehdessä kesäkuun 1795 lopussa maihinnousuyrityksen Quiberoninlahdelle Charette kuitenkin liittyi heihin. Hän julisti tukevansa maanpaossa kuninkaaksi julistautunutta Provencen kreiviä, joka nimitti hänet ”kuninkaallisen armeijansa” kenraaliluutnantiksi. Maihinnousun epäonnistuttua Charetten joukot jäivät yksin. Kenraali Lazare Hochen komentama armeija nujersi vähitellen vastarinnan ja saartoi kapinalliset Chabotièressa Angersin lähellä, jossa haavoittunut Charette jäi viimein vangiksi. Hänet teloitettiin ampumalla Nantesissa maaliskuussa 1796. Charetten veljenpoika Athanase de Charette oli myös rojalistinen sotapäällikkö. ==Lähteet== ==Aiheesta muualla== Luokka:Ranskalaiset kenraalit Luokka:Ranskan suuren vallankumouksen henkilöt Luokka:Kapinajohtajat Luokka:Ranskalaiset teloitetut Luokka:Vuonna 1763 syntyneet Luokka:Vuonna 1796 kuolleet
Toivo Pennanen

Toivo Pennanen (s. 28. heinäkuuta 1997 Joensuu) on suomalainen jääkiekkopuolustaja, joka pelaa Mestis-joukkue Joensuun Kiekko-Pojissa. == Ura == === Seuraura === Pennanen on Jokipoikien kasvatti. Hän oli kaudella 2012–2013 joukkueensa tehokkain puolustaja sekä C-nuorten SM-karsinnoissa tehoilla 5+8=13 että C-nuorten SM-sarjan runkosarjassa tehoilla 10+17=27, joilla Pennanen sijoittui koko sarjan puolustajien pistepörssissä seitsemänneksi. Kaudeksi 2014–2015 hän siirtyi Kalevan Pallon junioreihin. Kauden 2015–2016 päätteeksi Pennanen voitti A-nuorten SM-pronssia. Kaudella 2017–2018 hän oli KalPan A-nuorten eniten maaleja tehnyt puolustaja seitsemällä osumallaan. Pennanen voitti myös koko A-nuorten SM-liigan jäähypörssin 108 minuutillaan. Hän voitti myös sarjan pudotuspelien tehotilaston lukemalla +13 sekä puolustajien piste-, maali- ja syöttöpörssin tehoilla 4+8=12. Pennanen voitti kauden päätteeksi A-nuorten Suomenmestaruuden. Toukokuussa 2018 Pennanen teki 1+1-vuotisen SM- liigasopimuksen Vaasan Sportin kanssa. Kauden 2018–2019 kynnyksellä, syyskuussa seura lainasi hänet toistaiseksi voimassa olevalla sopimuksella Mestis-joukkue Kokkolan Hermekseen. Joulukuussa Sport kuitenkin kutsui Pennasen SM-liigavahvuuteensa, kun Colby Robak oli pelikiellossa ja Jyri Niemi loukkaantuneena, minkä lisäksi myös Mikko Vainosen sopimus purettiin. Hän teki liigadebyyttinsä 28. joulukuuta 2018 vieraissa Hämeenlinnan Pallokerhoa vastaan. Pennanen merkittiin Sportin seitsemänneksi puolustajaksi. Hän sai ottelussa jääaikaa 9.21 minuuttia ja keräsi teholukeman –1. Pennanen pelasi Sportissa seitsemän runkosarjaottelua ilman tehopisteitä. Siirtotakarajalla, helmikuussa 2019 hänen vahvistettiin pelaavan loppukausi lainalla Hermeksessä. Kaikkiaan Pennasen tulokaskausi toi siellä 40 runkosarjaottelussa tehot 3+10=13, kuudessa playoff-ottelussa yhden maalin ja viidessä Suomen Cupin ottelussa yhden syöttöpisteen. Kaudeksi 2019–2020 Pennanen siirtyi vuoden mittaisella sopimuksella Mestiksen nousijajoukkue Kajaanin Hokkiin. Syyskuussa 2020 hän siirtyi viikon mittaisella try-out -sopimuksella Heinolan Peliittoihin. Pennanen sai koejaksonsa päätteeksi kauden 2020–2021 kattavan sopimuksen. Kaudeksi 2021–2022 hän siirtyi vuoden mittaisella sopimuksella Joensuun Kiekko-Poikiin. Toukokuussa 2022 Pennanen teki seuran kanssa vuoden mittaisen jatkosopimuksen. === Maajoukkueura === Pennanen on pelannut yhden poikien maaottelun. == Tilastot == 2014–2015 KalPa A-SM 19 1 1 2 22 – – – – – 2015–2016 KalPa A-SM 9 1 3 4 6 3 0 1 1 2 2016–2017 KalPa A-SM 29 5 13 18 76 – – – – – 2017–2018 KalPa A-SM 42 7 17 24 108 13 4 8 12 2 2018–2019 Sport A-SM 4 0 1 1 4 – – – – – Sport SM-liiga 7 0 0 0 0 – – – – – Hermes Mestis 40 3 10 13 77 6 1 0 1 14 2019–2020 Hokki Mestis 36 2 11 13 28 – – – – – 2020–2021 Peliitat Mestis 13 1 4 5 43 1 0 0 0 0 2021–2022 JoKP Mestis 37 5 8 13 71 3 0 0 0 2 1 kausi yhteensä SM-liiga 7 0 0 0 0 – – – – – 4 kautta yhteensä Mestis 126 11 33 44 219 10 1 0 1 16 == Lähteet == * * * === Viitteet === Luokka:Suomalaiset jääkiekkoilijat Luokka:Joensuun Kiekko-Poikien pelaajat Luokka:Vuonna 1997 syntyneet Luokka:Elävät henkilöt
Porin Musa

Porin Musa on Porissa vuonna 2016 perustettu elävän musiikin yhdistys. Yhdistyksen ovat perustaneet Jarmo Ylinen sekä Alex Jalonen. Mukaan on tullut myös porilaisessa Blowtorch -yhtyeessä vaikuttava Niko Laaksonen. Yhdistyksen tarkoituksena on livemusiikkikulttuurin ylläpitäminen, keikkojen järjestäminen sekä porilaisbändien tukeminen. Porin Musaa ei pidä sekoittaa urheiluseura Musan Salamaan. https://www.porinmusa.fi https://www.instagram.com/porinmusa https://www.facebook.com/porinmusa/ ==Lähteet== Luokka:Porin kulttuuri Luokka:Elävän musiikin yhdistykset Luokka:Porin musiikki
Erastus B. Tyler

Erastus Barnard Tyler (24. huhtikuuta 1822 – 9. tammikuuta 1891) oli yhdysvaltalainen sotilas ja turkisteollisuudessa vaikuttanut liikemies. Hän ei koskaan saanut muodollista sotilaskoulutusta, mutta hän palveli tästä huolimatta Unionin kenraalina Yhdysvaltain sisällissodassa. Sisällissodan syttyessä Tyler oli mukana luomassa Ohion 7. vapaaehtoisrykmenttiä. Tyler valittiin yksikkönsä komentajaksi, minkä myötä hänestä tehtiin eversti. Keväällä 1862 Tylerin komentoon annettiin James Shieldsin divisioonaan kuulunut prikaati. Toukokuussa 1862 hänet ylennettiin prikaatikenraaliksi. Tyler palveli loppusodan erilaisissa komentotehtävissä toimien muun muassa hetken aikaa 8. armeijakunnan komentajana. Sodan lopulla hänelle myönnettiin brevet-ylennys kenraalimajuriksi. == Lähteet == Luokka:Yhdysvaltain sisällissodan pohjoisvaltioiden kenraalit Luokka:Vuonna 1822 syntyneet Luokka:Vuonna 1891 kuolleet
Charles de Bonchamps

Charles Artus de Bonchamps (1760 Juvardeil – 18. lokakuuta 1793 Meilleraye) oli ranskalainen markiisi ja sotilas, joka toimi yhtenä rojalistisen Vendéen kapinan komentajista.Nordisk familjebok (1905), s. 1084–1085 Runeberg.org. Viitattu 28.12.2018.Bonchamps, Charles Melchior Artus Encyclopædia Britannica (1911), Wikisource. Viitattu 28.12.2018.BONCHAMPS Charles Artus, marquis de (1760 - 18 octobre 1793) Tombes et sepultures dans les cimetières et autres lieux. Viitattu 28.12.2018. Bonchamps osallistui vapaaehtoisena Amerikan vapaussotaan. Vallankumouksen puhjetessa vuonna 1789 hän oli krenatöörijoukkojen kapteeni. Hän erosi palveluksesta vallankumouksen vuoksi ja vetäytyi kartanoonsa Saint-Florent-le-Vieiliin. Keväällä 1793 hänet valittiin yhdeksi Vendéen maaseudulla puhjenneen vastavallankumouksellisen kapinaliikkeen johtajista. Bonchamps osallistui muun muassa Bressuiren, Thouarsin ja Fontenay-le-Comten valtauksiin. Hän haavoittui kuolettavasti lokakuussa 1793 käydyssä Cholet’n taistelussa ja kuoli seuraavana päivänä. Kapinalliset lupasivat kostaa Bonchampsin kuoleman surmaamalla Saint- Florentissa pidetyt 4 000 tasavaltalaista vankia, mutta kertoman mukaan Bonchamps määräsi viimeisenä käskynään vapauttamaan vangit, mikä myös tehtiin. Bonchamps haudattiin alkuaan Varadesin hautausmaalle, mutta restauraation aikana hauta siirrettiin Saint-Florent-le-Vieilin kirkkoon. Haudalla paljastettiin vuonna 1825 David d’Angersin veistämä Bonchampsin muistopatsas. D’Angersin isä oli ollut yksi Bonchampsin armahduksen pelastamista vangeista. ==Lähteet== ==Aiheesta muualla== Luokka:Ranskalaiset sotilaat Luokka:Ranskan suuren vallankumouksen henkilöt Luokka:Kapinajohtajat Luokka:Markiisit Luokka:Ranskalaiset aateliset Luokka:Vuonna 1760 syntyneet Luokka:Vuonna 1793 kuolleet
Steve Harvey

Broderick Stephen "Steve" Harvey (s. 17. tammikuuta 1957) on yhdysvaltalainen näyttelijä, koomikko, bisnesmies ja viihdyttäjä. Hän juontaa amerikkalaisia tv-ohjelmia The Steve Harvey Morning Show, Family Feud sekä Celebrity Family Feud. Lisäksi Harvey on toiminut Miss Universum -kilpailun juontajana vuosina 2015–2019. Harvey aloitti uransa koomikkona. Hän veti stand up -komiikkaa 1990-luvun alussa ja juonsi ohjelmia Showtime at the Apollo ja The Steve Harvey Show The WB -televisiokanavalla. Hän osallistui myöhemmin The Original Kings Of Comedy -ohjelmaan Kings Of Comedy Tour -osallistumisen jälkeen. Hän piti viimeisen stand up -show'nsa vuonna 2012. Harvey on ollut Family Feudin sekä Celebrity Family Feudin juontaja vuodesta 2010 alkaen. Hän on myös juontanut ohjelmia Little Big Shots, Little Big Shots Forever Young ja Steve Harvey's Funderdome. Kirjailijana hän on kirjoittanut neljä kirjaa, joista eniten on myyty Act Like a Lady, Think like a Man, joka on julkaistu maaliskuussa 2009. ==Aiheesta muualla== * Luokka:Vuonna 1957 syntyneet Luokka:Elävät henkilöt Luokka:Yhdysvaltalaiset urheiluvaikuttajat Luokka:Yhdysvaltalaiset julkisuuden henkilöt Luokka:Yhdysvaltalaiset juontajat Luokka:Yhdysvaltalaiset näyttelijät
Antti Tani (opettaja)

Antti Tani (1. marraskuuta 1855 SippolaAikalaiskirja 1934, s. 670 (Viitattu 29.12.2018) – 25. toukokuuta 1944 Iisalmi Kuolleita. Helsingin Sanomat, 1.6.1944, s. 3.) oli suomalainen opettaja, päätoimittaja ja kunnallis- sekä musiikkimies. Antti Tanin vanhemmat olivat maanviljelijä Matti Tani ja Anna Maria Ahola ja puoliso vuodesta 1880 Maria Kristiina Lyytikäinen. Tani valmistui kansakoulunopettajaksi Jyväskylän seminaarista 1877 ja toimi opettajana ja kunnankirjurina Hartolassa 1877–1878, opettajana ja laulun- ja torvisoiton johtajana Sorsakoskella 1878–1883 ja opettajana Iisalmessa 1883–1920. Salmettaren perustaja ja päätoimittaja hän oli 1897–1910. Tani oli myös Iisalmen kuntakokouksen esimies 1885–1893 sekä 1900–1902 ja kaupunginvaltuuston jäsen 1912–1925. Hän edusti Kansallista Edistyspuoluetta. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Kansallisen Edistyspuolueen poliitikot Luokka:Iisalmen kaupunginvaltuutetut Luokka:Vuonna 1855 syntyneet Luokka:Vuonna 1944 kuolleet
Norsunluurannikon presidentti

Norsunluurannikon presidentti on Norsunluurannikon valtionpäämies. Presidentti valitaan suoralla kansanvaalilla viisivuotiselle toimikaudelle, ellei kukaan saa absoluuttista enemmistä järjestetään toinen kierros. Uuden perustuslain mukaan vuoden 2020 vaaleista alkaen sama henkilö voidaan valita korkeintaan kahdelle kaudelle. Viitattu 29.12.2018 ==Luettelo Norsunluurannikon presidenteistä== Nr. Kuva Nimi Virassa Puolue Huom 1\. Félix Houphouët-Boigny (* 1905; † 1993) 1960–1993 PDCI kuoli virassa 2\. Henri Konan Bédié (* 1934; † 2023) 1993–1999 PDCI – Robert Guéï (* 1941; † 2002) 1999–2000 Sotilas 3\. Laurent Gbagbo (* 1945) 2000–2011 FPI 4. joulukuuta 2010 – 11. huhtikuuta 2011 valtataistelu Ouattaran kanssa 4\. Alassane Ouattara (* 1942) 2010– RDR 4. joulukuuta 2010 – 11. huhtikuuta 2011 valtataistelu Gbagbon kanssa == Lähteet == * Luokka:Luettelot presidenteistä
Gustav Tegengren

Ernst Gustav (Gustaf) Tegengren (16. kesäkuuta 1871 VaasaAikalaiskirja 1934, s. 675 (Viitattu 29.12.2018) – 18. helmikuuta 1951 HelsinkiYlioppilasmatrikkeli 1853–1899 (Viitattu 21.12.2018)) oli suomalainen opettaja, rehtori ja virka- sekä kunnallismies, joka julkaisi oppikirjoja. Gustav Tegengrenin vanhemmat olivat hovioikeudenneuvos Ernst Wilhelm Tegengren ja Aline Irene Boy ja puoliso vuodesta 1901 Elin Olga Sofia Österberg. Kirjailijat Jacob Tegengren ja K. V. Tegengren olivat hänen veljiään. Gustav Tegengren tuli ylioppilaaksi 1889 ja valmistui filosofian kandidaatiksi 1894, filosofian tohtoriksi hän väitteli 1907. Hän toimi matemaattisten aineiden ja saksan kielen opettajana Helsingissä 1896–1909, lehtorina Tammisaaren seminaarissa 1909–1916 ja lehtorina ja rehtorina Porvoon lyseossa 1916–1926. Kouluhallituksen ruotsinkielisen osaston kouluneuvos hän oli 1926–1939 ja osastopäällikkö 1935–1939. Tegengren julkaisi useita matematiikan oppikirjoja. Hän oli myös sekä Tammisaaren että Porvoon kaupunginvaltuuston jäsen. Päivästä päivään. 70-vuotias. Helsingin Sanomat, 16.6.1941, s. 3. ==Lähteet== Luokka:Suomalaiset opettajat Luokka:Suomalaiset virkamiehet Luokka:Suomen oppilaitosten rehtorit Luokka:Porvoon kaupunginvaltuutetut Luokka:Tammisaaren kaupunginvaltuutetut Luokka:Vuonna 1871 syntyneet Luokka:Vuonna 1951 kuolleet
Senegalin presidentti

Senegalin presidentti on Senegalin valtionpäämies. Presidentti valitaan suoralla kansanvaalilla viisivuotiselle toimikaudelle, ellei kukaan saa absoluuttista enemmistöä järjestetään toinen kierros. Sama henkilö voidaan valita korkeintaan kahdelle perättäiselle kaudelle. == Luettelo Senegalin presidenteistä == Nr. Kuva Nimi Virassa Puolue 1 Léopold Sédar Senghor (* 1906; † 2001) 1960–1980 PS 2 Abdou Diouf (* 1935) 1981–2000 PS 3 Abdoulaye Wade (* 1926) 2000–2012 PDS 4 Macky Sall (* 1961) 2012–2024 APR 5 Bassirou Diomaye Faye (* 1980) 2. huhtikuuta 2024– Pastef == Lähteet == * Luokka:Luettelot presidenteistä
Trinidad ja Tobagon presidentti

Trinidad ja Tobagon presidentti on Trinidad ja Tobagon valtionpäämies. Presidentti valitaan epäsuoralla vaalilla, valitsijamiehet valitaan senaatin ja alahuoneen jäsenistä. Presidenttikauden pituus on viisi vuotta, sama henkilö voidaan valita korkeintaan kahdelle perättäiselle kaudelle. Viitattu 29.12.2018 Trinidad ja Tobago on parlamentaarinen tasavalta, ja presidentin virka on lähinnä seremoniallinen. Presidentti on Trinidad ja Tobagon asevoimien ylipäällikkö ja hyväksyy lakiehdotukset ennen kuin ne vahvistetaan laeiksi. Hän nimittää kansakunnan senaattorit: 16 pääministerin ehdotuksen perusteella, kuusi opposition ehdotuksen perusteella ja yhdeksän oman harkintansa mukaan. == Luettelo Trinidad ja Tobagon presidenteistä == Nro Nimi Kuva Kausi 1 Ellis Clarke 1976–1987 2 Noor Hassanali 1987–1997 3 A. N. R. Robinson 1997–2003 4 George Maxwell Richards 2003–2013 5 Anthony Carmona 2013–2018 6 Paula-Mae Weekes 2018–2023 7 Christine Kangaloo 2023– == Lähteet == * Luokka:Luettelot presidenteistä
Anne Packalén

Anne Packalén (s. 1959Syntymävuosi Fennicasta.) on suomalainen runoilija. Packalénin runoja on julkaistu antologiassa Ryhmä 78 (Tammi, 1978)Ryhmä 78, Kirjasampo == Teoksia == * Ikuinen rakkaus on parempi: runoja. Tammi 1979 == Palkinnot == * Tampereen kaupungin kirjallisuuspalkinto 1979 == Lähteet == == Aiheesta muualla == * Kirjan takakannen teksti Luokka:Suomalaiset runoilijat Luokka:Vuonna 1959 syntyneet Luokka:Elävät henkilöt
Jarmo Ojanen

Jarmo Ojanen (s. 1961Syntymävuosi Fennicasta.) on suomalainen kirjailija. == Teoksia == * Sulanutta lunta : romaani. WSOY 1987 == Palkinnot == * Tampereen kaupungin kirjallisuuspalkinto 1987 == Lähteet == Luokka:Suomalaiset kirjailijat Luokka:Vuonna 1961 syntyneet Luokka:Elävät henkilöt
Carola Sandbacka

Carola Sandbacka-Mounce (s. 26. lokakuuta 1951 Tampere) on suomenruotsalainen Walesissa asuva filosofian tohtori ja kirjailija.Kirjasampo : Carola Sandbacka Sandbackan esikoisromaani Satu Sarastron tiestä ilmestyi ruotsiksi 1978 ja suomen kielellä 1981. Hänen romaaninsa Ellen Llewellyn joka kuvasi tamperelaista porvaristoa 1900-luvun alussa ilmestyi ruotsiksi 1995 ja suomeksi 1996. Romaani oli myös Finlandia-palkintoehdokkaana. Sandbacka asuu Swanseassa Walesissa. __NOTOC__ == Teoksia == * Sagan om Sarastros väg. Schildt, Helsingfors 1978, ilmestyi suomeksi Kyllikki Villan kääntämänä nimellä Satu Sarastron tiestä. Kirjayhtymä, Helsinki 1981 * Understanding other cultures : studies in the philosophical problems of cross-cultural interpretation, Helsingin yliopiston väitöskirja. Acta philosophica Fennica vol. 42. Societas philosophica Fennica, Helsinki 1987 * Om förståendet av andra människor teoksessa Att se in i en själ : tre föreläsningar om mänsklig handling ; kirj. Veijo Meri, Gunnar Olsson, Carola Sandbacka. Nordplan, Stockholm 1988 * Ellen Llewellyn : roman. Schildt, Esbo 1995, ilmestyi suomeksi Kaarina Ripatin kääntämänä nimellä Ellen Llewellyn. Kirjayhtymä, Helsinki 1996 * Släkt och vänner : roman. Schildt, Esbo 2004 * Under kriget : roman. Schildts, Helsingfors 2010, suomeksi nimellä Sodan jaloissa ; ruotsinkielisestä käsikirjoituksesta suomentanut Marja Kyrö. Tammi 2010 == Toimitustöitä == * Cultural imperialism and cultural identity : proceedings of the 8th Conference of Nordic Ethnographers/Anthropologists. Transactions of the Finnish Anthropological Society no 2. Suomen antropologinen seura, Helsinki 1977 == Palkinnot == * Tampereen kaupungin kirjallisuuspalkinto 1995 * Svenska litteratursällskapetin palkinto 1996 == Lähteet == == Aiheesta muualla == * Risingshadow : Sandbackan esikoisromaani Satu Sarastron tiestä * Anun ihmeelliset matkat-blogi 15.10.2018 : Pala Walesia Tuomiokirkonkadulla - Carola Sandbacka : Ellen Llewellyn * Gå från gården, det förflutna och dig själv – grunden - Carola Sandbacka: Släkt och vänner, Lysmasken 11.2.2005 * Carola Sandbacka: Under kriget. Svenska Yle, Kultur och Nöje 5.11.2010 Luokka:Suomenruotsalaiset kirjailijat Luokka:Vuonna 1951 syntyneet Luokka:Elävät henkilöt
Ngardmau

Ngardmau on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 10 neliökilometriä. Vuoden 2015 väestönlaskennassa asukkaita oli 185. == Lähteet == Luokka:Palaun osavaltiot
Ngaremlengui

Ngaremlengui on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 47 neliökilometriä. Vuoden 2015 väestönlaskennassa asukkaita oli 350. == Lähteet == Luokka:Palaun osavaltiot
Ngchesar

Ngchesar on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 47 neliökilometriä. Vuoden 2015 väestönlaskennassa asukkaita oli 291. == Lähteet == Luokka:Palaun osavaltiot
Ngiwal

Ngiwal on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 26 neliökilometriä. Vuoden 2015 väestönlaskennassa asukkaita oli 282. == Lähteet == Luokka:Palaun osavaltiot
Seppo Parkkonen

Seppo Parkkonen (s. 23. marraskuuta 1948 Tampere) on suomalainen Tampereella asuva kirjailija, sellisti ja sellonsoitonopettaja.Kirjasampo : Seppo Parkkonen Parkkonen opiskeli Sibelius-Akatemiassa pääaineena sellonsoitto 1967–1971 ja hän kävi Viita-akatemian kolmivuotisen kirjoittajakoulutuksen 1999–2001. Hän toimi lähes 30 vuotta sinfoniaorkesterimuusikkona ja sellonsoitonopettajana ennen vapaaksi kirjailijaksi ryhtymistään. Parkkonen on kirjoittanut neljä jännitysromaania ja osallistunut antologioihin. __NOTOC__ == Teoksia == * Bestsellerin salaisuus. Myllylahti, Suomussalmi 2002 * Peltilelu : jännitysromaani. Myllylahti, Suomussalmi 2003 * Manhattanin solmio : jännitysromaani. Myllylahti, Suomussalmi 2004 * Viipurin perhonen : jännitysromaani. Myllylahti, Suomussalmi 2006 == Mukana antologioissa == * Murha myllyssä : jännitysnovelleja. Myllylahti, Suomussalmi 2007 == Palkinnot == * Tampereen kaupungin kirjallisuuspalkinto 2002 == Lähteet == Luokka:Suomalaiset sellistit Luokka:Suomalaiset kirjailijat Luokka:Vuonna 1948 syntyneet Luokka:Elävät henkilöt
Läpinäkyvyys

Läpinäkyvyys on aineen ominaisuus, joka kuvaa valon etenemistä aineen läpi ilman merkittävää sirontaa, niin että takana olevat esineet näkyvät selvästi. Läpinäkyvän aineen rajapinnalla osa valosta heijastuu, osa valosta menee läpi. Läpimenevä valo muuttaa kulkusuuntaansa noudattaen Snellin lakia. == Katso myös == * Näkyvyys * Ekstinktio == Lähteet == == Aiheesta muualla == Luokka:Optiikka
Radiodiffusion Télévision du Burkina

Radiodiffusion Télévision du Burkina on Burkina Fason kansallinen yleisradioyhtiö. Yleisradiotoiminta silloisessa Ylä-Voltassa alkoi lokakuussa 1959, puoli vuotta ennen maan itsenäistymistä. Valtion valvoma ja rahoittama radioasema toimi maassa usein vaihtuneiden hallitusten politiikan välikappaleena. Ensimmäinen alueellinen radioasema perustettiin maan toiseksi suurimpaan kaupunkiin Bobo Dioulassoon vuonna 1962 ja ensimmäinen maaseuturadio vuonna 1969. Televisiolähetykset alkoivat vuonna 1963. RTB:llä on nykyään maan pääkaupungista Ouagadougousta käsin toimiva radio- ja televisiokanava sekä alueellinen radio- ja televisiokanava RTB2. Yhtiö vastaa myös pienten paikallisten maaseuturadioiden toiminnasta. Nuorisoa tavoittelee vuonna 1991 aloittanut Canal Arc-en-Ciel. Radiolähetykset tapahtuvat nykyään kokonaan ULA-alueella. Analogiset tv-lähetykset lopetettiin vuonna 2015. Burkina Fason ensimmäinen kaupallinen radioasema Horizon FM aloitti toimintansa Ouagadougoussa vuonna 1987. Vuonna 1991 aloitetun demokratisomisprosessin jälkeen maahan on perustettu lukuisia kaupallisia, uskonnollisia ja kansalaisjärjestöjen radio- ja televisioasemia. Lisäksi toimii ulkomaisten yleisradioyhtiöiden ohjelmia välittäviä asemia. Yleisradiotoimintaa valvoo muodollisesti itsenäinen Conseil supérieur de la communication. Median toimintaympäristö on vapautunut huomattavasti presidentti Blaise Compaorén syrjäyttämisen jälkeen vuonna 2015. ==Lähteet== ==Aiheesta muualla== * Radiodiffusion Télévision du Burkina * Conseil supérieur de la communication Luokka:Burkina Fason kulttuuri Luokka:Julkisen palvelun mediayhtiöt Luokka:Televisioyhtiöt Luokka:Radioasemat Luokka:Vuonna 1959 perustetut radioasemat Luokka:Vuonna 1963 perustetut televisiokanavat
Holyoke (Massachusetts)

Holyoke on kaupunki Yhdysvalloissa, Massachusettsin osavaltiossa. Holyoke on 13 kilometrin päässä Springfieldistä. Holyoken väkiluku oli vuonna 2010 arviolta 39 880\. Holyoken väkiluvun kehitys 1850 3 245 1860 4 997 1870 10 733 1880 21 915 1890 35 637 1900 45 712 1910 57 730 1920 60 203 1930 56 537 1940 53 750 1950 54 661 1960 52 689 1970 50 112 1980 44 678 1990 43 704 2000 39 808 2010 39 880 2017 40 341 == Lähteet == == Aiheesta muualla == Luokka:Massachusettsin kaupungit
Lindon

Lindon on yksi J. R. R. Tolkienin Keski-Maahan sijoittuvien fantasiakertomusten tapahtumapaikoista. Lindon oli Gil-Galadin, Noldorin korkean kuninkaan johtama haltiavaltakunta toisella ajalla. Gil-Galad ja Noldor osallistuivat Arnorin (Númenorin ihmisten pohjoisvaltakunta), Elendilin, Anárionin ja Gondorin (Númenorin ihmisten etelävaltakunta) Isildurin kanssa sotaan Sauronia vastaan. Luokka:Keski-Maan paikat
Raili Manninen

Raili Manninen (5. marraskuuta 1940 Tampere – 21. lokakuuta 2020 Helsinki) oli suomalainen kirjailija, toimittaja ja tiedottaja.Raili Manninen Kirjasampo Manninen opiskeli Helsingin yliopistossa estetiikkaa ja kansainvälistä kirjallisuutta ja valmistui filosofian maisteriksi. Hän asui 14 vuotta Belgiassa, josta hän muutti Italiaan Rooman lähelle. Hän toimi freelancejournalistina ja tiedottajana työmarkkinajärjestöissä, valtionhallinnossa ja yrityksissä. == Teoksia == * Vaihto-oppilaan opas ; kirj. Raine Lahtinen, Raili Manninen ; kuv. Timo Kästämä. Weilin + Göös, Espoo 1985 * Yhteisö viestii : tiedottamisen, suhdetoiminnan, markkinoinnin ja muun viestinnän ajatuksia nykykäyttöön ; toim. Pertti Leppänen, Raili Manninen, Pirjo Toivonen ; piirrokset Tapani Utriainen. WSOY 1988 * Kyllä sä pärjäät, Sunny. WSOY 1991 * Täysillä joka sekunti. WSOY 1992 * Varsalaitumet jäävät. WSOY 1993 * Sinisen ponitallin kevät. WSOY 1995 * Sinisen ponitallin Juuli. WSOY 1997 * Sinisen ponitallin ratsastajat. WSOY 1998 * Sinisen ponitallin Karoliina. WSOY 1999 * Renesto Angelico Aragonialainen : suojeluskoira ; kuvittanut Leena Lumme. WSOY 2003 * Jatulintarhan arvoitus ; kuvittanut Riikka Jäntti. WSOY 2004 * Aurinkomyrsky ; kuvittanut Riikka Jäntti. WSOY 2005 * Merikotkan poika ; kuvittanut Riikka Jäntti. WSOY 2006 * Vieraassa maassa. Tennet Communications, Vantaa 2008 * Huipulla. Tennet Communications, Vantaa 2012 * Tie takaisin paratiisiin. Tennet Communications, Vantaa 2012 == Palkinnot == * Tampereen kaupungin kirjallisuuspalkinto 2003 == Lähteet == Luokka:Suomalaiset kirjailijat Luokka:Suomalaiset toimittajat Luokka:Vuonna 1940 syntyneet Luokka:Vuonna 2020 kuolleet
Valion baarit

Valion baarit oli Valion jäätelöbaariketju, joka toimi Helsingissä ja muissa Suomen kaupungeissa vuosina 1936–1972. Koko Suomen ensimmäisen jäätelöbaarin Valio avasi Helsingin Lasipalatsin pohjoispään käytävässä toukokuussa 1936. Vähitellen Valion baareista muodostui kokonainen ketju, jolla oli Helsingissä 1970-luvun alussa 34 baaria ja muualla maassa 25. (Tilaajille.) Jäätelö Lasipalatsin jäätelöbaaria varten valmistettiin aluksi Kalevankadun loppupäässä sijainneen Valion meijerin ullakkokerroksessa tanskalaisen jäätelömestari Sörensenin ohjeiden mukaan. Sörensen neuvoi myös jäätelöbaarin perustamisessa ja opetti henkilökuntaa tekemään voileipiä. Henkilökunnalla oli valkoiset suikkalakit, ja naisillekin määrättiin työasuksi pitkät housut. Paikan ottivat omakseen Helsingin koululaiset. Valion baarien suosio oli huipussaan 1950-luvulla, mutta alkoi hiipua 1960-luvulla, kun Valio ja muut jäätelövalmistajat toivat ruokakauppoihin ja kioskeihin monenlaisia jäätelöiden annospakkauksia, kuten jäätelötikut ja jäätelötötteröitä muistuttavat tuutit. Vuonna 1972 ketju ajautui Elannolle suuressa toimialarationalisoinnissa, jossa Elanto ja muut OTK:laiset osuusliikkeet puolestaan myivät kaiken meijeritoimintansa Valiolle. 1980-luvulle tultaessa Lasipalatsin jäätelöbaari oli muuttunut Elannon HM-kahvilaksi. Viime vuosikymmeninään se tunnettiin varttuneemman väen bussinodotuspaikkana ja bussinkuljettajien taukopaikkana. Lasipalatsin jäätelöbaari-kahvila lopetti toimintansa vuoden 1995 lopussa Elannon jouduttua yrityssaneeraukseen. ==Uudelleenlanseeraus 2005== 2000-luvun keskivaiheilla Valio yritti mainostoimisto SEKin ja Paola Suhosen avulla lanseerata uudelleen Valion baarit perustamalla sennimisen kahvilan 2005 uuteen Kampin keskukseen ja toisen Linnanmäelle 2007. Jäätelöbaareista ei enää ollut kyse, sillä Valio oli myynyt jäätelöliiketoimintansa vähän aiemmin Nestlélle. Kampin keskuksen baari suljettiin 2010, jolloin jäljelle jäi Restelin hoitama Valion baari Hartwall Areenalla. ==Lähteet== Luokka:Valio Luokka:Suomalaiset kahvilaketjut Luokka:Helsingin entiset ravintolat
Fergananlaakso

pienoiskuva|Laakson tärkein viljelykasvi on puuvilla. Fergananlaakso (, , ) on Tienšan- ja Hisor–Alaivuoristojen ympäröimä kattilalaakso Keski-Aasiassa. Laakson pinta-ala on 22 000 neliökilometriä. Suurin osa siitä kuuluu Uzbekistaniin ja osa Tadžikistaniin ja Kirgisiaan. Kolmionmuotoisen laakson pituus on noin 300 ja leveys enimmillään 170 kilometriä. Sitä rajoittavat koillisessa Ferganavuoret, etelässä Alai- ja Turkestanvuoret sekä luoteessa Qurama- ja Tšatkalvuoret. Laakso yhtyy lännessä kapean käytävän kautta Nälkäaroon. Sen soikionmuotoisen pohjan muodostaa itää kohti kohoava tasanko, jonka korkeus on 330–1 000 metriä merenpinnasta. Vuoria reunustavat harjut ja kukkulat sekä vuoristojokien tuoman maa-aineksen kartiot, joita pitkin joet levittäytyvät viuhkoina tasangolle. Alue on hyvin altis maanjäristyksille. Hyötykaivannaisiin kuuluvat öljy, maakaasu, kivihiili, rautamalmi, kupari, monimetalli, antimoni, rikki, kivisuola ja kivennäisvesi. Tärkein joki on Narynin ja Karadarjan laakson itäosassa muodostama Syrdarja. Maatalouden keinokastelua varten on rakennettu kanavia ja tekojärviä. Tasangon keskiosassa on osin viljelyskäyttöön otettuja suolasoita ja hiekkamaita. Seudulla vallitsee mannerilmasto. Talvet ovat melko leutoja ja kesät kuumia ja kuivia. Keskilämpötila on tammikuussa –2:sta –3:een ja heinäkuussa 24–28 astetta. Vuotuinen sademäärä on 100–500 millimetriä. Sateita saadaan etupäässä keväällä. Fergananlaakso on tärkeä maatalousalue, joka tuottaa varsinkin puuvillaa, silkkiä ja viinirypäleitä. Lisäksi viljellään riisiä ja muita viljakasveja, vihanneksia, meloneja ja hedelmiä. Lähes koko tasanko on viljelykäytössä. Joutomailla ja vuorten reuna-alueilla laidunnetaan karjaa. Laakso on yksi Keski-Aasian tiheimmin asutuista alueista. Sen väestö lähes kolminkertaistui 1900-luvun aikana. Tärkeimmät kaupungit ovat Andižan, Fergana, Kokand ja Namangan Uzbekistanissa, Hudžand Tadžikistanissa sekä Oš ja Žalal-Abad Kirgisiassa. Kilpailu resursseista on aiheuttanut verisiä yhteenottoja eri väestöryhmien välillä. Historiallisena alueena Fergana on ikivanha maanviljelyn ja Silkkitien kaupankäynnin keskus, joka on kuulunut moniin keskiaasialaisiin valtakuntiin. 1700-luvulta lähtien se muodosti Kokandin kaanikunnan ydinalueen, jonka venäläiset valtasivat vuonna 1876. Alue jaettiin eri neuvostotasavaltojen kesken vuosina 1924–1926. Neuvostoaikana sinne syntyi myös teollisuutta. ==Lähteet== Luokka:Laaksot Luokka:Kirgisian maantiede Luokka:Tadžikistanin maantiede Luokka:Uzbekistanin maantiede
Kenilworth

Kenilworth on noin asukkaan kaupunki Warwickshiren kreivikunnassa Keski- Englannissa. Se tunnetaan etenkin keskiaikaisesta rauniolinnastaan. Kenilworthin paikalla oli asutusta jo roomalaisaikana, ja kylä mainitaan Englannin vanhimmassa maakirjassa 1086. Vuonna 1120 Henrik I luovutti kylän maat kamariherralleen ja aarrekammion hoitajalleen Geoffrey de Clintonille, joka rakensi niille linnan ja augustinolaisluostarin. Suurimman osan toiminta- ajastaan linna kuului Englannin kuningassuvuille mutta siirtyi välillä myös muiden aatelissukujen hallintaan. Vuosien saatossa linnaa laajennettiin ja sen puolustuksia vahvistettiin. Elisabet I lahjoitti linnan vuonna 1563 Robert Dudleylle, Leicesterin jaarlille, joka muokkasi siitä ylellisen Elisabetin aikakauden palatsin ilmeisesti tehdäkseen vaikutuksen kuningattareen. Linnan strateginen merkitys pieneni Englannin sisällissodan jälkeen 1600-luvulla, ja sen rakennusten annettiin vähitellen ränsistyä. Maalaukselliset linnanrauniot kiinnostivat matkailijoita, ja kaupungista tuli kuuluisa Walter Scottin julkaistua romaaninsa Kenilworth (1821), jossa romantisoitiin Elisabetin ja Dudleyn välinen suhde. Kenilworth kasvoi tasaista tahtia 1800-luvulla. Rautatie saapui kaupunkiin 1840-luvulla, ja siitä tuli Birminghamin ja Coventryn äveriäiden teollisuusjohtajien suosima asuinpaikka. Kaupungin tehtaat valmistivat muun muassa sarvikampoja, parkittua nahkaa ja tiiliä ja sen kauppapuutarhat tuottivat tomaatteja ja mansikoita. Vuonna 1937 autotehtailija John Siddeley osti Kenilworthin linnan kunnostaakseen siitä matkailunähtävyyden, ja vuonna 1957 hänen poikansa lahjoitti linnan Kenilworthin kaupunginvaltuustolle. Tämän jälkeen linnaa on korjattu useaan otteeseen ja sen alueelle on rakennettu uudelleen Elisabetin aikainen maisemapuutarha. Nykyisin linnan hoidosta vastaa English Heritage -järjestö. == Lähteet == Luokka:Asutut paikat Warwickshiressä Luokka:Englannin kaupungit Luokka:Englannin kunnat
Bulimulus

Bulimulus on kotilosuku. Niitä tavataan Karibian alueella, Keski-Amerikassa ja Etelä-Amerikassa. Galápagossaarilla elää yli 70 kotoperäistä Bulimulus-lajia, ja ne ovat hyvä esimerkki saarilla tapahtuneesta sopeutumislevittäytymisestä. == Lähteet == Luokka:Maakeuhkokotilot
Conthey

Conthey on kunta Sveitsissä Valais’n kantonissa. Siellä on vajaat 9 000 vakinaista asukasta. Conthey on Contheyn hallinnollisen alueen () keskuspaikka. == Sijainti == Conthey sijaitsee Valais’n ranskankielisessä osassa Sionin länsipuolella. Lännessä kunta rajoittuu Vétroziin. Etelässä kunnan rajana on Rhônejoki. Contheyn pohjoisimmat osat ovat Les Diablerets -vuorella yli 3 kilometrin korkeudessa. == Talous == === Viininviljely === Conthey on viininviljelyaluetta: Rhônen laakson pohjoisrinteellä on viinitarhoja 3,8 neliökilometriä joelta (470 m mpy.) aina 940 metrin korkeudelle asti. === Matkailu ja nähtävyydet === Lac de Derborence -järven alue on luonnonsuojelu- ja retkeilyaluetta sekä tunnettu 1700-luvun vuorensortumistaan. Les Diableretsin matkailualue ulottuu Contheyn alueelle, mutta kulku alueelle on pohjoisen puolelta Ormont-Dessusista ja Gsteigista. == Liikenne == Rhônen laaksossa kulkeva SBB:n rautatie ja moottoritie A9 Lausannesta Brigiin kulkevat Contheyn kautta. Contheyn ja Sionin rajalla on Châteauneuf-Contheyn rautatieseisake, jossa RegionAlpsin Saint- Gingolph–Martigny–Brig-paikallisjunat pysähtyvät 1–2 kertaa tunnissa. Sionista Martignyyn ja Aveniin liikennöivät postiautot kulkevat Contheyn kautta. Kesäaikaan Contheystä on matkailua palvelevat yhteydet Col du Sanetsch -solalle ja Pas de Cheville -solan itäpuolelle Lac de Derborence -järvelle. == Lähteet == * === Viitteet === == Aiheesta muualla == * Luokka:Valais’n kunnat
Office de Radiodiffusion et Télévision du Bénin

Office de Radiodiffusion et Télévision du Bénin (ORTB) on Beninin kansallinen yleisradioyhtiö. Yleisradiotoiminta alkoi Cotonoussa silloisessa Ranskan Dahomeyssa vuonna 1953. Radio Cotonou lähetti 75 minuutin pituisia päivittäisiä lähetyksiä yhden kilowatin keskiaalto- ja 250 watin lyhytaaltolähettimellä. Uusi neljän kilowatin lyhytaaltolähetin saatiin vuonna 1957. Samana vuonna asema siirtyi Akpakpan posti- ja lennätinlaitokselta omaan taloonsa. Asema sai nimen Radio Dahomey vuonna 1958, La voix du progrès vuonna 1970, La voix de la révolution vuonna 1972 ja Radio Bénin vuonna 1990. Abomey- Calavin lähetyskeskukseen hankittiin Länsi-Saksan tuella 50 kilowatin keskiaaltolähetin vuonna 1972 ja 50 kilowatin lyhytaaltolähetin vuonna 1976. Länsi-Saksan rahoittama uusi radiotalo otettiin käyttöön vuonna 1976. Televisiotoiminta alkoi pitkäksi venyneen valmistelun jälkeen Ranskan tuella vuonna 1978. Radio ja televisio yhdistettiin vuonna 1975 Office de Radiodiffusion et Télévision du Dahomey -nimiseksi julkisen palvelun laitokseksi, joka sai nykyisen nimensä vuonna 1979. Maan pohjoisosassa sijaitsevaan Parakouun perustettiin alueellinen radioasema vuonna 1983. Nuorisolle suunnattu Radio Atlantique FM aloitti toimintansa Cotonoussa vuonna 1994. Sen ohjelmia voi nykyään kuunnella maan eteläosassa. Toinen televisiokanava Bénin Business 24 (BB24) aloitti toimintansa vuonna 2013. Samaan aikaan ryhdyttiin kehittämään La chaîne de développement -nimistä toista valtakunnallista radio-ohjelmaa, jonka tarkoituksena on välittää ohjelmaa 18 paikallisella kielellä. Lyhytaaltolähetykset Cotonousta päättyivät vuonna 2006 ja Parakousta vuonna 2009. Nykyään kaikki radiolähetykset tapahtuvat ULA-alueella. Ulkomaille välitetään radio- ja televisio-ohjelmia satelliittien avulla. ORTB vastaa myös maaseudun lähiradioiden toiminnasta. Vuoden 1990 perustuslain ja vuonna 1997 hyväksytyn uuden medialain jälkeen Beniniin on perustettu lukuisia kaupallisia, uskonnollisia sekä eri yhteisöjen omistamia radio- ja televisioasemia. Lisäksi välitetään ulkomaisten yleisradioyhtiöiden ohjelmia. ==Lähteet== ==Aiheesta muualla== * Office de Radiodiffusion et Télévision du Bénin Luokka:Beniniläinen kulttuuri Luokka:Julkisen palvelun mediayhtiöt Luokka:Televisioyhtiöt Luokka:Radioasemat Luokka:Vuonna 1953 perustetut radioasemat Luokka:Vuonna 1978 perustetut televisiokanavat
Tuomas Flinck

Tuomas Flinck (s. 2. heinäkuuta 1999) on suomalainen koripalloilija. Pelipaikoilla 1–3 pelaava Flinck on Tampereen Pyrinnön kasvatti. Hän on pelannut kasvattajaseurassaan M1DA:ta ja Korisliigaa. == Pelaajaura == Flinck on Tampereen Pyrinnön kasvatti. Hän aloitti koripallon harrastamisen seitsemänvuotiaanaKoripallo 2018–2019. Tampereen Pyrinnön koripallojaoston kausijulkaisu, s. 18.. Flinck pelasi seuran juniorijoukkueissa B-poikien SM- sarjaa kaudella 2014–2015 ja A-poikien SM-sarjaa vuosina 2015–2017. Syksyllä 2017 hänet nostettiin Pyrinnön miesten M1DA:ssa pelanneeseen reservijoukkueeseen. Hän pelasi ensimmäisen divisioonakautensa aikana noin 16 minuuttia ottelua kohden ja heitti sarjan piste-ennätyksekseen 12 ONMKY:tä vastaan marraskuussa 2017.Tuomas Flinck – Suomen Koripalloliitto Kaudella 2018–2019 Flinck jatkoi Pyrinnön reservijoukkueessa suorittaen samanaikaisesti varusmiespalveluksensa.http://tampereenpyrinto.fi/koripallo/2018/10/06/pyrinto- akatemia-lahtee-kauteen-kotimaisin-voimin/ Marraskuusta lähtien hän pelasi otteluita myös useista loukkaantumisista kärsineessä Pyrinnön edustusjoukkueessahttps://pyrinto.fi/pyrinto-pahasti-vajaamiehisena-kobrien- kaatoon/ : Korisliiga-debyyttinsä hän teki 22. marraskuuta Kobria vastaan, ja seuraavassa liigaottelussaan 7. joulukuuta hän teki Katajaa vastaan neljä pistettä. == Pelityyli ja ominaisuudet == Flinckin on kirjoitettu pelaavan pelipaikoilla 1–3.https://www.aamulehti.fi/a/200439224 Hän itse pitää vahvuutenaan puolustuspelaamistaan. == Lähteet == * Tuomas Flinck Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1999 syntyneet Luokka:Elävät henkilöt
Grapsus grapsus

Grapsus grapsus on värikäs, usein punertava taskurapulaji, jota tavataan Pohjois- ja Etelä-Amerikan subtrooppisilla ja trooppisilla rannikoilla == Ulkonäkö ja koko == G. grapsus on värikäs taskurapulaji. Aikuiset yksilöt ovat useimmiten kirkkaankeltaisia ja punaisia, mutta vatsapuoli on yleensä valkoinen. Selkäkilven reunat ovat mustat, ja silmien ympärillä on mustia tai vihreitä pisteitä. Jokaisen raajan kärki on lisäksi oranssi tai keltainen ja sakset kirkkaanpunaiset. Selkäkilven leveys on 5–8 senttimetriä, ja koiraat ovat yleensä hieman naaraita pienempiä. Toukka on noin 0,5 millimetriä pitkä. == Levinneisyys ja elinympäristö == G. grapsus -lajia tavataan Pohjois- ja Etelä-Amerikan subtrooppisilla ja trooppisilla rannikoilla. Lisäksi se elää sekä Atlantin että Tyynenmeren saarilla. Aikuiset yksilöt elävät erityisesti kivikkoisilla rannoilla. Toukat puolestaan elävät matalissa vesissä rannan läheisyydessä. == Lähteet == Luokka:Taskuravut
Ganvie

Ganvie on Nokoué-järvessä sijaitseva veden päälle rakennettu kylä Beninissä, Afrikassa, lähellä Cotonouta. Nokoue-järven pohjoisosassa sijaitsevaa Ganvieta kutsutaan usein Afrikan Venetsiaksi. Kylän väkiluku on noin 20 000 henkilöä. Ganvie on luultavasti suurin järveen rakennettu kylä Afrikassa ja se on hyvin suosittu turistikohde. Perinteiset talot ovat paalujen varassa matalassa järvessä, ja asukkaat kulkevat ruuhilla. Naiset myyvät kalaa, hedelmiä ja vihanneksia haapioistaan, kun taas miehet viljelevät kalaa puilla ja aidoilla erotetuissa kalankasvatuspaikoissa kylän lähellä. == Historia == Ganvien asukkaat ovat sukua Itä-Togon Adja-kansalle. Kylän perusti 1500-1600-luvuilla Tofinnu-kansa, joka pakeni järveen välttääkseen Fon-sotureita, jotka ottivat orjia myytäväksi eurooppalaisille kauppiaille. Kansa pelastui, koska dahomeylaisilla oli uskonnollinen käsitys, että taisteluita ei tulisi käydä vedessä. Ganvien kyläläisiä, jotka käyttävät matalaa Nokoué-järveä turvapaikkanaan, kutsutaan usein "vesi-ihmisiksi." Tofinnujen kielessa sana gan tarkoittaa "olemme pelastetut" ja vié "yhteisöä". Alun perin maanviljelyyn perustuvan kylän pääelinkeinot ovat matkailun ohella kalastus ja kalanviljely. == Maailmanperintökohde == Kylä lisättiin UNESCON maailmanperintöluetteloon alustavaan luetteloon 31. lokakuuta 1996 Kulttuuri-luokkaan.Site Lacustre de Ganvié - UNESCO World Heritage Centre == Kuvia == File:Port to Ganvie Benin Dec 2017.jpg|Ganviehin lähtevien veneiden satama. File:Leaving for Ganvie Benin Dec 2017.jpg|Matkalla Ganviehin. File:Fishermen near Ganvie Benin 2017.jpg|Kalastajia Ganvien lähellä. File:Boat near Ganvie Benin Dec 2017.jpg|Tavarankuljetusta Ganvien lähellä. File:Market at Ganvie Benin Dec 2017.jpg|Ganvien tori. File:Hairdresser Shop in Ganvie Benin Dec 2017.jpg|Kampaamo. File:House construction workers in Ganvie Benin Dec 2017.jpg|Rakennustyöläisiä. File:Tourits shopping in Ganvie Benin Dec 2017.jpg|Turisteja. == Lähteet == == Aiheesta muualla == Luokka:Beninin kaupungit
Iida-Maria Heinonen

Iida-Maria Heinonen (s. 29. toukokuuta 1987 Helsinki) on suomalainen näyttelijä. Hän on valmistunut teatteritaiteen maisteriksi Teatterikorkeakoulusta vuonna 2013. Hän on tullut tunnetuksi muun muassa naispääroolistaan elokuvassa Juice sekä televisiosarjoista Downshiftaajat, Presidentti ja Pohjolan laki. Vuodesta 2020 hän on näytellyt Sonja Salmea televisiosarjassa Syke. == Filmografia == Elokuvat Elokuvat Elokuvat Vuosi Elokuva Rooli 2012 Kulman pojat Amalia 2018 Hölmö nuori sydän kätilö Juice Marja 2020 Seurapeli Natali 2021 Syke-elokuva: Hätätila Sonja Salmi Televisiosarjat Televisiosarjat Televisiosarjat Vuosi Televisiosarja Rooli 2005 Laura kaupungissa Anni 2012 Kimmo lapsettomuusklinikan hoitaja 2014 vastaanottovirkailija 2015 Luojan kiitos! useita rooleja Roba Mira Syke Marika Kinnunen 2015–2017 Downshiftaajat Jenni Asikainen 2016 Syke Sanni 2017 Presidentti Iines 2018- Sipoon herttua Emma Nurmi 2018 Karppi Jenni Rastas Sunnuntailounas Matildan opettaja 2019 Modernit miehet Aino Roba Laura Hillo valkovuotomiehen tyttöystävä 2020– Syke Sonja Salmi 2020– Pohjolan laki Eeva Benson 2023 Pohjoisen tähti Suvi Kuusela Kaikki anteeksi Vilma == Lähteet == == Aiheesta muualla == * * * Iida-Maria Heinonen suomalaisen teatterin Ilona- tietopankissa * Iida-Maria Heinosen profiili Näyttelijäliiton sivuilla Luokka:Elävät henkilöt Luokka:Suomalaiset näyttelijät Luokka:Vuonna 1987 syntyneet
Lemmikki Kekomäki

Kaino Tuovi Lemmikki Kekomäki (o.s. Yrjö-Koskinen; 17. syyskuuta 1902 Loppi - 8\. huhtikuuta 1996 Helsinki) oli suomalainen juristi, joka valittiin ensimmäisenä naisena korkeimman hallinto-oikeuden jäseneksi vuonna 1956. Vuonna 1918 perustetussa tuomioistuimessa oli aiemmin työskennellyt useita naisia, ja Kekomäki itse oli ollut sen palveluksessa monissa eri tehtävissä vuodesta 1928 lähtien ennen nimitystä hallintoneuvoksen virkaan. Nimityksen myötä Kekomäestä tuli Pohjoismaiden ensimmäinen nainen ylimmän oikeusasteen tuomarina. == Elämä == Lemmikki Kekomäki syntyi poliittisesti aktiiviseen perheeseen. Hänen isänsä oli kansanedustaja Lauri Yrjö-Koskinen ja isoisänsä senaattori Yrjö-Sakari Yrjö-Koskinen. Äiti Ossia Schöneman oli koulutukseltaan kansakoulunopettaja. Kekomäki valmistui Hämeenlinnan suomalaisesta yhteiskoulusta ylioppilaaksi vuonna 1921. Hän pääsi yhtenä ensimmäisistä naisista opiskelemaan Helsingin yliopiston oikeustieteelliseen tiedekuntaan, josta valmistui yleisen oikeustutkinnon suorittaneena vuonna 1927. Kekomäestä tuli Suomen kymmenes naisjuristi. Varatuomarin arvon Kekomäki sai vuonna 1931. Samana vuonna hän avioitui varatuomari Esko Kekomäen kanssa. Pariskunnalle syntyi neljä lasta, joista esikoinen Eero Kekomäki toimi 1990-luvulla suojelupoliisin päällikkönä. Ennen vakinaista työllistymistään korkeimpaan hallinto-oikeuteen Kekomäki työskenteli Asutushallituksessa, Metsähallituksessa ja sosiaaliministeriössä. Korkeimpaan hallinto-oikeuteen hän tuli aluksi ylimääräiseksi virkamieheksi, josta hän eteni vuonna 1936 notaarin virkaan ja vuonna 1937 nuoremmaksi hallintosihteeriksi. Vakinaiseksi hallintoneuvokseksi hänet nimitettiin vuonna 1956. == Tunnustukset == Vuonna 1960 Kekomäki vastaanotti ensimmäisenä naisena Suomen Valkoisen Ruusun I luokan komentajamerkin. Vuonna 1971 hän sai Suomen Leijonan suurristin, joka on ritarikunnan korkein kunniamerkki. Hän oli ensimmäinen suomalaisen ritarikunnan suurristin saanut nainen. == Lähteet == Luokka:Suomalaiset juristit Luokka:Suomalaiset tuomarit Luokka:Vuonna 1902 syntyneet Luokka:Vuonna 1996 kuolleet
Seychellien presidentti

Seychellien presidentti on Seychellien valtionpäämies. Presidentti valitaan suoralla kansanvaalilla, ellei kukaan ehdokkaista saa yli 50 % äänistä, voidaan käydä toinen kierros. Presidenttikauden pituus on viisi vuotta, sama henkilö voidaan valita korkeintaan kahdelle kaudelle. Viitattu 29.12.2018 Maan perustuslain mukaan presidentinvaaleissa ehdokkaiksi voivat asettua sellaiset henkilöt, jotka täyttävät seuraavat ehdot: * Seychellien kansalainen * henkilöä ei ole erikseen kielletty rekisteröitymästä äänestäjäksi == Luettelo Seychellien presidenteistä == No Nimi Kuva Virkakausi Puolue 1 James Mancham 1976–1977 Seychelles Democratic Party Parti démocratique seychellois 2 France-Albert René 1977–2004 Seychellien kansanpuolue (Parti Lepep) 3 James Michel 2004–2016 Seychellien kansanpuolue (Parti Lepep) 4 Danny Faure 2016–2020 Seychellien kansanpuolue (Parti Lepep) 5 Wavel Ramkalawan 2020– Linyon Demokratik Seselwa == Lähteet == * Luokka:Luettelot presidenteistä
Radio Télévision Guinéenne

Radio Télévision Guinéenne (RTG) on Guinean kansallinen yleisradioyhtiö. Yleisradiotoiminta alkoi silloisessa Ranskan Guineassa vuonna 1952. Radio Conakry välitti ohjelmia 500 watin lyhytaaltolähettimellä 90 minuuttia päivässä. Guinean itsenäistyessä ranskalaiset veivät mukanaan osan radioaseman laitteista, mutta maan hallitus onnistui aloittamaan lähetykset uudelleen vuonna 1959. Itä-Saksa lahjoitti vuonna 1961 sadan kilowatin lyhytaaltolähettimen ja Länsi-Saksan rahoittama uusi radiostudio otettiin käyttöön vuonna 1967. Radio Guinée ja myöhemmin La Voix de la Révolution -nimillä toiminut asema oli presidentti Sékou Tourén ja hänen Parti démocratique de Guinée -puolueensa äänitorvi. Sillä oli myös vuonna 1961 perustettu ulkomaanpalvelu, joka lähetti ohjelmia muun muassa Portugalin Guineaan ja Senegaliin. Televisiolähetykset alkoivat vuonna 1977 Muammar Gaddafin Libyan lahjoittamilla laitteilla. Värilähetyksiin siirryttiin vuonna 1986 ja satelliittilähetykset aloitettiin vuonna 2003. Kiinan tuella rakennettu uusi radio- ja televisiokeskus Conakryn esikaupungissa Kolomassa otettiin käyttöön vuonna 2006Le paysage mediatique, s. 32.. RTG:llä on nykyään kolme radio-ohjelmaa. Kansallinen Radio nationale eli Radio guinéenne kattaa ranskan- ja paikalliskielisillä lähetyksillään lähes koko maan. Se lähettää etupäässä asiaohjelmia, jonkin verran viihdettä ja myös uskonnollisia ohjelmia. Radio Kaloum Stéréo lähettää viihdettä, musiikkia ja urheilua ranskaksi maan pääkaupungissa Conakryssa. Sveitsin tuella vuonna 1992 perustettu maaseuturadioiden verkko Radio rurale de Guinée käsittää neljän alueen ja 19 prefektuurin paikallisradiot, jotka toimivat kahdellakymmenellä paikallisella kielellä.Le paysage mediatique, s. 29–30. Radiolähetykset tapahtuvat etupäässä ULA-alueella. Vuonna 2012 suljettu 50 kilowatin lyhytaaltolähetin otettiin uudelleen käyttöön vuonna 2016. Televisio-ohjelmia on kaksi. Ykköskanava RTG Koloma kattaa analogisilla lähettimillään noin 40 prosenttia maan pinta-alasta. Sen ohjelmia välitetään myös satelliitilla ja pääkaupungissa digitaalisesti. Vanhassa Boulbinetin radiotalossa toimiva kakkoskanava RTG2 kattaa lähetyksillään Conakryn ja sen lähialueen. Television rahoitus on riittämätöntä, laitteisto vanhentunutta ja kulunutta ja henkilöstö huonosti koulutettua ja motivoitunutta, minkä johdosta myös ohjelmat ovat tasoltaan vaatimattomia. Tärkeimmän ohjelmanumeron muodostavat virallisena tiedotuskanavana toimivat uutislähetykset.Le paysage mediatique, s. 30–35. Vuodesta 2006 lähtien maahan on perustettu lukuisia kaupallisia radioasemia ja yhteisöradiota sekä muutamia yksityisiä televisioasemia. Lisäksi välitetään ulkomaisten yleisradioyhtiöiden lähetyksiä.Le paysage mediatique, s. 30–31, 35. ==Lähteet== * ===Viitteet=== ==Aiheesta muualla== * Radiodiffusion Télévision Guinéenne Luokka:Guinean talous Luokka:Julkisen palvelun mediayhtiöt Luokka:Televisioyhtiöt Luokka:Radioasemat Luokka:Vuonna 1952 perustetut radioasemat Luokka:Vuonna 1977 perustetut televisiokanavat